《挽赵秋晓》
宋代·翟龛

早向南宫掇一筹，英声藉藉出南州。
襟怀雪月五更晓，器宇江天万顷秋。
方羡庐山高筑室，奚虞夜壑遽藏舟。
天朝弗为期文地，才羡如公不久留。

作者简介：翟龛（一二二四～一三一四），号遁庵，东莞（今属广东）人。景先子。理宗景定二年（一二六一）领乡荐，度宗咸淳二年（一二六六）再举都魁，官本邑主簿。宋亡，杜门不出，建聚秀楼，延士讲习其间。延祐元年卒，年九十一。事见清雍正《广东通志》卷四四、民国《东莞县志》卷五四。今录诗三首。